title: Antoine de Saint-Exupéry
text: Bak 1939, ko severoervolia lize va severofa pilkomodara sopur in klioton zo dimemuder aze ko New York va Franca bulur mukotason da va amerikikeem kogejar. Aze bak 1942 ko Québec. Wetce gaulleevik gan kontol vox pétainevik gan artol estovan, flecur da inafa puda zo gilder. Voxen tenon tre sugapara, bak 1943, in ko intafa savsafa pilkomodarabraora zo lajuplayer ta konaka afigasuterafa vuidara vamoe Franca ik Germana ik Italia, krupteson da antaf pakes kontan tir mwedaf ta vrutara va bifeem.